**Informácia pre cvičných učiteľov a pedagogických pracovníkov**

 **k súvislej pedagogickej praxi učiteľstvo študijných programov (kombinačné štúdium)**

 **Termín praxe: február – marec 2024**

 Súvislú pedagogickú prax študenti vykonávajú spravidla v mieste svojho bydliska alebo v okresnom a krajskom meste, kde riaditeľ/ka školy určí študentovi cvičného učiteľa s najmenej
5 ročnou pedagogickou praxou v odbore. **Cvičný učiteľ môže prijať na súvislú pedagogickú prax max. dvoch študentov.**

**Podrobnejšie informácie k vypĺňaniu jednotlivých tlačív:**

**1/ POTVRDENIE O PRIJATÍ ŠTUDENTA NA PEDAGOGICKÚ PRAX**

– vyplniť podľa predtlače v termínoch pedagogickej praxe.

**2/ DOHODA O VYKONANÍ PRÁCE**

* tlačivo treba vyplniť 2x
* tlačivo nesmie byť prefotené (iba originály), nesmie byť písané čiernym perom, opravované;
* tlačivo musí obsahovať všetky osobné údaje a podpis cvičného učiteľa, nesmie byť na ňom pečiatka.

**3/ ČESTNÉ VYHLÁSENIE K  REGISTRÁCII FYZICKEJ OSOBY V SYSTÉME SOCIÁLNEHO A ZDRAVOTNÉHO ZABEZPEČENIA**

– vyplniť všetky údaje dôkladne podľa predtlače, nesmie chýbať podpis;

* prosíme poberateľov dôchodku, aby označili typ dôchodku a pripojili fotokópiu
„Rozhodnutie Sociálnej poisťovne o priznaní dôchodku“. Vo fotokópii všetky údaje môžu zostať utajené okrem druhu dôchodku a účinnosti priznania dôchodku.

**4/ V prípade vrátenia neúplných a nepresne vyplnených Dohôd o vykonaní práce a Čestného vyhlásenia k registrácii fyzickej osoby v systéme sociálneho a zdravotného zabezpečenia vzniká študentovi riziko nedodržania termínu odovzdania materiálov.**

**5/** V prípade nepredvídanej práceneschopnosti, alebo **nerealizovania pedagogickej praxe cvičným učiteľom** z rôznych iných dôvodov je potrebné, aby **riaditeľstvo cvičnej školy písomne oboznámilo**

**Ústav pre vzdelávanie pedagógov FSŠ UKF v Nitre, aby sa predišlo kolízii v sociálnej a zdravotnej poisťovni.**

**Adresa: Mgr. Ladislav Angyal, PhD.**

**Ústav maďarskej jazykovedy a literárnej vedy**

**Fakulta stredoeurópskych štúdií UKF**

**Drážovská 4**

**949 74 Nitra**

**Telefón: +421 37 6408 865**

Finančná odmena za rozbory pedagogickej praxe bude cvičným učiteľom vyplatená po ukončení pedagogickej praxe v súlade s dotáciou zo štátneho rozpočtu SR.

**Vyplnené dokumenty k súvislej pedagogickej praxi odovzdajte prosím študentovi v zalepenej obálke do 13. 1. 2023.** Študent je povinný osobne doručiť dokumenty do vyššie uvedeného termínu na Ústav pre vzdelávanie pedagógov FSŠ UKF v Nitre.

Tlačivá potrebné k súvislej pedagogickej praxi sa nachádzajú na web stránke Fakulty stredoeurópskych štúdií UKF v Nitre.

 **Ďakujeme za pochopenie a ústretovosť pri zabezpečení pedagogickej praxe našich študentov a vyslovujeme poďakovanie za dlhoročnú spoluprácu pri praktickej príprave študentov našej univerzity, čím prispievate ku kvalitnej odbornej príprave budúcich učiteľov.**

 **S pozdravom**

**Mgr. Ladislav Angyal, PhD. PhDr. Lenka Štvrtecká, PhD.**

**zodpovedný za pedagogickú prax prodekanka pre vzdelávanie FSŠ**

**langyal@ukf.sk** **lstvrtecka@ukf.sk**